Iso H

**Iso H** (oik. **Carl Henrik Rosenberg**, s. 11. tammikuuta 1979 Helsinki) on Helsingin Herttoniemestä kotoisin oleva rap-artisti, tuottaja, äänittäjä, miksaaja ja masteroija, joka tunnetaan Fintelligens-yhtyeen toisena jäsenenä, sekä yhtenä Rähinä Records Oy:n perustajista.

## Ura
Iso H:n musiikillinen lahjakkuus osoittautui jo varhain sellotunneilla, mutta jousisoitin ei jäänyt hänen pysyväksi instrumentikseen. Iso H kiinnostui hip hop -kulttuurista 11-vuotiaana kuultuaan isosiskonsa levyhyllystä löytämänsä De La Soulin maxisinglen ”Me Myself And I”. 

Vuonna 1994 Iso H aloitti sävellystaitojen hiomisen tekemällä biittejä ''Fast Tracker 2'' -ohjelmalla. Iso H riimitteli ensimmäisen kerran julkisesti jo vuonna 1996 openmicissä edesmenneellä Fat Mama -klubilla. Hän liittyi myös rasisminvastaiseen musikaaliin nimeltä *[[Colorblind]]*. Iso H tapasi musikaalin parissa tulevan pitkäaikaisen yhteistyökumppaninsa Elastisen. Kesällä 1997 Ranskaan tekemällään matkalla parivaljakko päätti perustaa Fintelligensin.

Vuonna 1998 ilmestyi Fintelligensin omakustanne *[[Vapaa tyyli / Finvasion]]*, joka teki Fintelligensistä tunnetun hip hop -piireissä. Fintelligens solmi levytyssopimuksen Sony Musicin kanssa ja vuonna 1999 kuultiin ensimmäinen maanlaajuisesti julkaistu single ”Voittamaton”. Kappaleen tuotannosta vastasi Iso H. ”Voittamaton” myi kultaa. Seuraavaksi julkaistiin single ”Kellareiden kasvatit”, jonka tausta oli sekin Iso H:n käsialaa. Vuoden 2000 syksyllä julkaistiin esikoislevy *[[Renesanssi]]*, joka nousi suoraan myyntilistojen kärkeen ja myi kultaa.

Seuraavana vuonna Fintelligens julkaisi albumin *[[Tän tahtiin]]*. Siltä julkaistiin muun muassa singlet ”Pää pystyyn” ja ”Heruuks?”. Tämäkin albumi ylitti kultalevyyn oikeuttavan rajan.

Vuonna 2002 julkaistiin Fintelligensin kolmas albumi *[[Kokemusten summa]]* ja seuraavana vuonna ilmestyi kokoelmalevy *[[Nää vuodet 1997–2003]]*, jotka myivät molemmat kultaa.

Heinäkuussa 2007 Iso H julkaisi soolodebyyttinsä *[[Lähelle on pitkä matka]]*, jonka tekemisen hän aloitti jo vuonna 2002.
Albumi nousi ilmestyessään Suomen virallisen listan sijalle kuusi. Siltä on toistaiseksi julkaistu yksi single, ”24H”.

Fintelligens teki paluun keikkalavoille kesällä 2008. Samalla julkaistiin single ”Hoida homma”. Fintelligensin neljäs studioalbumi *[[Lisää]]* julkaistiin syksyllä 2008. Vuosi 2009 kului yhtyeen osalta keikkaillessa ja uutta albumia tehdessä. Vuoden 2009 lopulla ensisoittonsa sai uusi single ”Mikä boogie”, joka sittemmin on myynyt kultaa. Helmikuussa 2010 julkaistulla *[[Mun tie tai maantie]]* -albumilla kuultiin muun muassa amerikkalaista hip hop -tuottajalegendaa Pete Rockia, joka tuotti albumille kappaleen ”Kaiku”. Albumilla vieraili niin ikään amerikkalainen rap-artisti Sean Price. Fintelligensin kuudes ja toistaiseksi viimeinen albumi *[[Täytyy tuntuu]]* julkaistiin kesäkuussa 2011. Kyseiseltä albumilta löytyy myös vuoden 2011 kesäkumibiisi ”Etkot, juhlat, jatkot”, jolla vierailee Cheek. Fintelligens keikkaili vuoden 2012 loppuun ja jäi sen jälkeen tauolle. Iso H suunnitteli toisen sooloalbuminsa julkaisua vuonna 2014.

Iso H:n tuotantoon kuuluu Fintelligens-albumien ja oman soololevyn lisäksi vierailuja useiden muiden artistien levyillä.

Iso H vastaa Rähinä Records Oy:n studiotoiminnasta ja on tuottanut, äänittänyt, miksannut ja masteroinut lukemattomia yhtiön artistien levyjä ja kappaleita, mm. Elastista, Cheekiä, Brädiä, Redramaa, Kapasiteettiyksikköä ja Uniikkia.

Iso H on ääninäytellyt kolmen animaatioelokuvan suomenkielisissä versioissa. Ensimmäinen oli *Space Chimps* (2008), toinen *[[Rio (elokuva)|Rio]]* (2011) ja kolmas *[[Rio 2]] (2014).*

Iso H oli yksi Nelosella syksyllä 2012 esitetyn *[[AnkkaRäp]]*-televisio-ohjelman valmentajista. Vuonna 2014 Iso H toimi neuvonantajana ja vierailevana panelistina MTV3:n ''Tähdet Tähdet'' -viihdeohjelmassa.

Iso H myös tuottaa podcasteja. Hän on tehnyt niitä niin yrityksille kuin somevaikuttajille. Rosenberg kypsytteli pitkään ajatusta omasta podcastista. Elokuussa 2021 julkaistiin ensimmäinen osa hänen podcastistaan, jonka nimi on *Hoo-hetki*.

## Yksityiselämä
Kesäkuussa 2005 Helsingin käräjäoikeus tuomitsi Iso H:n 197 vuorokauden eli kuuden ja puolen kuukauden ehdottomaan vankeusrangaistukseen asevelvollisuudesta kieltäytymisestä. Hän suoritti rangaistuksensa maaliskuusta lokakuuhun 2006 Helsingin työsiirtolassa.

Iso H on aiemmin kertonut olevansa poliittiselta katsomukseltaan anarkisti: ”Vaikka anarkismi-sanalla on hirveän huono maine, tunnustaudun anarkistiksi. Sana on lähtöisin Kreikasta ja se tarkoittaa ’ilman johtajia’.”  Sittemmin hänen aatemaailmansa on muuttunut ja hän sanoo "parantuneensa vasemmistolaisuudesta".Kuuntelija podcast #66, 25.1.2026

Iso H:lla on kolme tytärtä ja poika. Hänestä ja kuudesta muusta suomalaisesta hip-hopparista ilmestyi lokakuussa 2018 Mikko Aaltosen kirjoittama *7 veljestä – 20 vuotta Rähinää* -niminen, Otavan kustantama kirja. Kirjassa Iso H paljastaa myyneensä huumeita aloitellessaan uraansa.

## Diskografia
### Fintelligens
* *[[Renesanssi]]* (2000)
* *[[Tän tahtiin]]* (2001)
* *[[Kokemusten summa]]* (2002)
* *[[Nää vuodet 1997–2003]]* (2003)
* *[[Lisää]]* (2008)
* *[[Mun tie tai maantie]]* (2010)
* *[[Täytyy tuntuu]]* (2011)

### Soolo
* *[[Lähelle on pitkä matka]]* (2007)

### Singlet
* ”24H” (2007)

### Vierailijana

## Tuottajana

### 2000
#### [[Fintelligens]] – ''[[Renesanssi]]''
*3. ”Maanalainen armeija”
*7. ”Kellareiden kasvatit”
*10. ”Iso H biitti”
*15. ”Voittamaton”

### 2001
#### [[Kapasiteettiyksikkö]] – ''[[Päivästtoiseen]]''
*14. ”7 veljestä 2” (mukana Avain, Jussi Valuutta, Iso H & Elastinen)

#### [[Asa (muusikko)|Avain]] – ''[[Punainen tiili]]''
*15. ”Ruokaa, ei aseita”

### 2005

### [[Uniikki (rap-artisti)|Uniikki]] – ''[[Aika ei venaa ketään]]''
*3. ”Aika ei venaa ketään”
*7. ”Yks kierros”

### 2006
#### [[Kapasiteettiyksikkö]] – ''[[Susijengi]]''
*3. ”Täysikuu” (tuotannossa mukana Andu ja Tasis)
*10. ”Maan uumeniin” (tuotannossa mukana Andu ja Tasis)
### 2007
#### [[Elastinen]] – ''[[E.L.A.]]''
*12. ”Nippusiteitä ja mustaa teippii” (mukana Iso H & Timo Pieni Huijaus)

### 2012
#### [[Uniikki (rap-artisti)|Uniikki]] – ''[[Kiitorata (albumi)|Kiitorata]]''
*1. ”Takas lähtöruutuun”

## Lähteet

## Aiheesta muualla
* Viihdelehti Stara 30. kesäkuuta 2005: Iso H oikeuteen tänään
* MTV3 Uutiset 30. kesäkuuta 2005: Fintelligensin Iso H:lle vankeutta
* Viihdelehti Stara 2. lokakuuta 2006: Iso H pääsee vankilasta keskiviikkona
* Viihdelehti Stara 6. lokakuuta 2006: Vankilatilat olivat homeessa
* YLE Elävä arkisto: Iso H Pipefestissa 2007